open-index/open-wikipedia-markdown huggingface dataset:
Ռյու Հյոյոն

**Ռյու Հյույոն** (,), հարավկորեացի դերասանուհի: Եղել է հարավկորեական *Coed School* և *F-ve Dolls* խմբերի անդամ։

## Կյանքի վաղ շրջան
Ծնվել է 1993 թվականի ապրիլի 22-ին Կորեայի Հանրապետության Կվանգջու քաղաքում։ Ունի երկվորյակ քույր՝ Ռյու Հվաենը, որը T-ara խմբի նախկին անդամ է:

## Կարիերա
2010 թվականին դեր է ստացել *[[KBS]]* հեռուստաալիքի «Ձուկը ջունգլիներում 2» պատանեկան դրամայում։ 2011 թվականին միացել է *F-ve Dolls* խմբին։ Նույն թվականին նկարահանվել է *[[MBC (Հարավային Կորեա)|MBC]]* հեռուստաալիքի «Մեծագույն սեր» ռոմանտիկ կատակերգությունում՝ խաղալով հայտնի երգչուհու դերը։

2012 թվականի հոկտեմբերին դեր է ստացել *KBS* հեռուստաալիքի «Դպրոց 2013» սերիալում։ Այնուհետև նկարահանվել է «Խոստումների 12 տարի» դրամայում և 100-մասանոց «Ընտանեկան գաղտնիք» դրամայում։

2015 թվականի մարտի 10-ին *MBK Entertainment*-ը հաստատել է, որ *F-ve Dolls*-ը որոշել է դադարեցնել համատեղ ելույթները։ 2015 թվականի օգոստոսին, *F-ve Dolls*-ի լուծարումից հետո, հայտնի է դարձել, որ նա խնդրել է խզել պայմանագիրը *MBK Entertainment*-ի հետ։

2016 թվականի մարտին հաստատվել է, որ *MBK Entertainment*-ի հետ պայմանագիրը խզելու նրա խնդրանքը բավարարվել է։ Ավելի ուշ՝ 2017 թվականի օգոստոսին, բացառիկ պայմանագիր է կնքել *Y Team Company*-ի հետ։ Նույն թվականին գլխավոր դեր է ստացել «Ոսկե պայուսակը» ամենօրյա դրամայում։

2018 թվականին դեր է ստացել «Մեծ իշխանը» պատմական սերիալում։ Սերիալի եզրափակիչը ստացել է 5,6% վարկանիշ՝ դառնալով *TV Chosun*-ի ամենաբարձր վարկանիշ ունեցող սերիալը 2011 թվականին ալիքի ստեղծումից ի վեր։

Ստացել է գլխավոր կանացի դեր «Եղիր սնունդ» սերիալում՝ Չոն ու Յոն նոր բեմական կեղծանունով։

## Անձնական կյանք
2017 թվականին *T-ara*-ի նախկին աշխատակիցը հայտարարել է, որ Ռյուն և նրա քույրը գտնվում են 2012 թվականին խմբում բռնկված սկանդալի կենտրոնում։ Ռեպորտաժներում պատկերված էր Ռյուի և Արիեի՝ *T-ara*-ի մեկ այլ անդամի ենթադրյալ տեքստային խոսակցության լուսանկարը, որում Ռյուն սպառնում էր նրան. «Ես կճանկեմ քո դեմքը, որպեսզի քեզ չկարողանան ցույց տալ հեռուստատեսությամբ» և «Հայտնվիր իմ առջև, տեսնենք, թե ինչ կլինի»։ Դրանից հետո հանդիսատեսը պահանջել է, որ Ռյուն հեռանա «Ոսկե պայուսակը» սերիալից։

## Ծանոթագրություններ

Կատեգորիա:Հարավկորեացի դերասանուհիներ
Կատեգորիա:Հարավկորեացի երգչուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Սիգմա Բոյ

**«Սիգմա բոյ»** (), ռուս բլոգերներ՝ 11-ամյա Բեթսիի և 12-ամյա Մարիա Յանկովսկայայի երգը։

## Պատմություն
Երգի ձայնագրությունը թողարկվել է 2024 թվականի հոկտեմբերի 4-ին *Rhymes Music* լեյբլով։ Աշխարհով մեկ հայտնի է դարել TikTok- ում իր վիրուսային ժողովրդականության շնորհիվ՝ մտնելով Spotify և YouTube հոսքային ծառայությունների աղյուսակներ : Spotify սերվիսում որոշ ժամանակ գլխավորել է համաշխարհային Viral 50 Global աղյուսակը :

Երգը գրել է Բեթսիի հայրը՝ կոմպոզիտոր Միխայիլ Չերտիշչևը, ռոք երգչուհի Մուկկայի  հեղինակակցությամբ։

Բեթսին արդեն մի քանի տարի է՝ երգեր է ձայնագրում։ Նրա «Simple Dimple Pop It Squish» երգը հայտնի էր Ասիայում։ Մարիա Յանկովսկայան բլոգեր է և ռուսական *STS Kids*  մանկական հեռուստաալիքի մշտական հաղորդավար։ 2024 թվականի հոկտեմբերի 19-ին Բեթսին և Մարիա Յանկովսկայան ստացան *CTC Kids' SuperLikeShow* մրցանակը *Super Trend* անվանակարգում։ Մրցանակների բաշխման արարողության ժամանակ նրանք բեմում կատարեցին նաև իրենց «Sigma Boy» երգը։

## Չարթեր

## Կարծիքներ
Եվրախորհրդարանում բանավեճի ժամանակ գերմանացի պատգամավոր Նելա Ռիլը նշել է, որ դեռահասների շրջանում տարածված «Sigma Boy» երգը «փոխանցում է նահապետական ու ռուսամետ հայացքներ» և «սոցիալական ցանցերի միջոցով ռուսական ներթափանցման օրինակներից մեկն է»: Իր ելույթում Նելա Ռիլը հայտարարեց, որ Եվրամիությունը պետք է վերջ դնի «նույնիսկ այս նուրբ ներթափանցումներին»։

Երգն արգելելու նախաձեռնությամբ հանդես են եկել նաև *«Сорока сороков»*-ի ուղղափառ ակտիվիստները, ովքեր, ի հակադրություն Նելա Ռիլի, դպրոցական աղջիկների աշխատանքում նկատում էին ավանդական արժեքներին ուղղված սպառնալիք և իրենց իսկ՝ աղջիկների կերպարը համարում էին չափից դուրս «սեքսուալացված»:

Ուկրաինայի Ազգային անվտանգության և պաշտպանության խորհրդում գործող ապատեղեկատվության դեմ պայքարի կենտրոնը «Sigma Boy» երգը մեղադրել է քարոզչության մեջ՝ հայտարարելով, որ Ռուսաստանը օգտագործում է երգերը որպես «փափուկ ուժի» գործիք։

2025 թվականի փետրվարին՝ Ռուսաստանում Հայրենիքի պաշտպանի օրվա նախօրեին, թողարկվեց մի տեսահոլովակ, որտեղ Մոսկվայի զինվորական երգչախումբը երգը կատարում է բանակային ոճով։

## Ծանոթագրություններ

## Արտաքին հղումներ
* «Sigma Boy» (պաշտոնական աուդիո) YouTube-ում

Կատեգորիա:2024 սինգլներ
Կատեգորիա:Երաժշտական մեմեր
Կատեգորիա:Երգեր այբբենական կարգով
Կատեգորիա:Համացանցային մեմեր
Կատեգորիա:Ռուսերեն երգեր
Կատեգորիա:Սինգլներ այբբենական կարգով
Կատեգորիա:Փոփ երգեր
Լևոն Ղուլյան

**Լևոն Ղուլյան**, Հայ ժողովրդական կուսակցության անդամ, Հայաստանի Առաջին Հանրապետության պարենավորման նախարար, պաշտոնավարել է 1918 թվականի նոյեմբերի 4-ից։ 

## Կենսագրություն

Ժողովրդական պատգամավորների քվեներով ընդունվեց Հովհաննես Քաջազնունու կառավարության հրաժարականը և Դ․ Զուբյանի ու Հ․ Ազատյանի կրքոտ քննադատություններից հետո համաձայնվեց նույն Քաջազնունին կազմել նոր կառավարություն։ Նույն նիստում հենց Հովհաննես Քաջազնունին հայտարարեց նոր կարավարության կազմը, որտեղ Լևոն Ղուլյանը ստանձնեց պարենավորման նախարարի պաշտոնը։

Ոգևորությունը, սակայն, երկար չտևեց՝ հազիվ մի քանի շաբաթ։ Եվ ահա սկսվեց ժողովրդական նախարարների փախուստը Երևանից, ուր կյանքի պայմանները շատ ծանր էին, սև հացի, հատակի վրա քնելու և ոջիլի չվարժված մարդկանց համար։ Կառավարության կազմությունից երկու շաբաթ չանցած, կուսակցության ինչ-որ ներքին տարակարծության հետևանքով հրաժարական տվեց ու հեռացավ հանրային կրթության նախարար Մ․ Աթաբեկյանը․ նրա տեղը անցավ Գ․ Մելիք-Ղարագյոզյանը։ Քիչ անց, պաշտոնական գործով, մեկնեց պարենավորման նախարար Լ․ Ղուլյանը և այլևս չվերադարձավ․ Թիֆլիսում պաշտոն ստացավ հայկական պարենավորման հիմնարկության մեջ։ Ղուլյանի նախարարությունն էլ ստանձնեց Ս․ Հարությունյանը, որը շուտով նույպես գնաց Թիֆլիս՝ իր հերթին պաշտոնակատար նշակելով Գ․ Մելիք–Ղարագյոզյանին։
Սակայն հետագայում պատկերն փոխվում է։ Համեմատաբար, թույլ էր ընթանում պարենավորման գործը։ Պարենավորման նախարարության մեջ ստեղծվել էր բազմիշխանություն․ նախարար Լ․ Ղուլյանը և պաշտոնակատար Ս․ Հարությունյանը Թիֆլիսում և Ս․ Հարությունյանի պաշտոնակատար Գ․ Մելիք–Ղարագյոզյանը՝ Երևանում միաժամանակ կարգադրություններ էին անում, որոնք, հաճախ, խաչաձևում էին իրար և առաջ էին բերում իրավացի դժգոհության Գ․ Մելիք–Ղարագյոզյանի կողմից։ Վերջինս փետրվարի 2–ին նախարարական խորհրդի նիստում հարց հարուցվեց, թե պետք է միջոցներ ձեռք առնել՝ վերացնելու համար բազմիշխանությունը։ Հայտարարվեց, թե պարենավորման նոր նախարար է հրավիրված և շուտով գալու է Քր․ Վերմիշյանը, սակայն, Վերմիշյանիը դեռ երկար չերևաց Երևանում, իսկ պարենավորման գործերը գնալով ավելի ու ավելի էին խճորվում։

## Ծանոթագրություններ

Կատեգորիա:Հայաստանի նախարարներ
Տոնի Լազով

**Տոնի Լազով** (մակեդոներեն՝ Тони Лазов. ), հյուսիսմակեդոնացի երիտասարդ շախմատիստ: 2008 թվականից հյուսիսմակեդոնական «Ալկալոիդ» շախմատային ակումբի անդամ է:

## Շախմատային կարիերա
2024 թվականի մայիսին Տոնին նվաճել է Հյուսիսային Մակեդոնիայի շախմատի չեմպիոնի տիտղոսը՝ 9 հնարավորից վաստակելով 7,5 միավոր: Ընդ որում՝ առաջնության վերջին երկու մրցափուլերում պարտության է մատնել Ֆիլիպ Պանչևսկուն և Անտոն Զլատկովին:

Այդ նույն տարվա սեպտեմբերին նա հանդես է եկել Հունգարիայի մայրաքաղաք Բուդապեշտում անցկացված շախմատային 45-րդ օլիմպիադայում, որտեղ, խաղալով երկրորդ խաղատախտակի վրա, 8 հնարավորից վաստակել է 7,5 միավոր և անհատական հաշվարկով արժանացել արծաթե մեդալի: Երիտասարդ շախմատիստի նշանակալից մարզական հաջողություններից են համարվում նրա տարած հաղթանակները գրոսմայստերներ Յանիկ Պելետիեի (Շվեյցարիա) ու Կացպեր Պյորունի (Լեհաստան) նկատմամբ, ինչպես նաև հոլանդացի բարձրակարգ գրոսմայստեր Յորդեն վան Ֆորեստի դեմ խաղում ձեռք բերած ոչ-ոքին:

## Վարկանիշի փոփոխություն

## Ծանոթագրություններ

## Արտաքին հղումներ
*  Лазово ФИДЕ-котирање(Տոնի Լազովի վարկանիշային քարտը ՖԻԴԵ-ում)
* Ressources relatives au jeu : Chess Tempo [archive]Fédération internationale des échecs [archive]

Կատեգորիա:Շախմատային օլիմպիադաների մասնակիցներ
Օզոդա Ռահմոն

**Օզոդա Ռահմոն** (, ), մինչև 2014 թվականը **Օզոդա Էմոմալիևնա Ռախմոնովա** (), տաջիկ պետական և քաղաքական գործիչ, 2016 թվականից Տաջիկստանի նախագահի գործադիր գրասենյակի (նախագահական վարչակազմի) ղեկավարը, միաժամանակ սենատոր և հանձնաժողովի ղեկավար Տաջիկստանի խորհրդարանի վերին պալատում:

Տաջիկստանի ներկայիս նախագահ Էմոմալի Ռահմոնի երկրորդ դուստրն է: Իրավաբանական գիտությունների թեկնածու, ունի արդարադատության պետական խորհրդականի և արտակարգ և լիազոր դեսպանի դիվանագիտական աստիճան։

## Կենսագրություն
Օզոդան ծնվել է Դանգարայում: 1995 թվականին ընդունվել է Տաջիկստանի ազգային համալսարան, որն ավարտել է 2000 թվականին։ 2004 թվականին միաժամանակ ընդունվել է ԱՄՆ-ի երկու բարձրագույն ուսումնական հաստատություն՝ Վաշինգտոնի Ջորջթաունի համալսարան և Քոլեջ Փարքում գտնվող Մերիլենդի համալսարան։ 2005 թվականից սկսել է աշխատել ԱՄՆ-ում Տաջիկստանի Հանրապետության դեսպանատանը որպես մշակութային և կրթական դեսպան։ 2007 թվականին վերադարձել է Տաջիկստան և երկու տարի աշխատել որպես Տաջիկստանի Հանրապետության արտաքին գործերի նախարարության հյուպատոսական բաժնի վարիչ։ 2009 թվականին նշանակվել է Տաջիկստանի արտաքին գործերի փոխնախարար, իսկ 2014 թվականին՝ արտաքին գործերի նախարարի առաջին տեղակալ։

2012 թվականին պաշտպանել է թեկնածուական ատենախոսություն՝ «Կանանց իրավունքների և ազատությունների վերաբերյալ օրենսդրության զարգացումը Տաջիկստանում (1917-2011)» թեմայով և ստացել իրավաբանական գիտությունների թեկնածուի գիտական աստիճան։ Տաջիկերենից բացի տիրապետում է ռուսերենին և անգլերենին։

2016 թվականին Տաջիկստանի նախագահի և միաժամանակ նրա հոր՝ Էմոմալի Ռահմոնի հրամանագրով Օզոդա Ռահմոնը գլխավորել է երկրի նախագահի գործադիր գրասենյակը, ըստ էության՝ նախագահական վարչակազմի ղեկավարը՝ դառնալով Տաջիկստանի իշխանության ամենաբարձր էշելոնների առանցքային մարդկանցից մեկը: Նույն 2016 թվականին ընտրվել է սենատոր Դուշանբե քաղաքից և ղեկավարել Տաջիկստանի խորհրդարանի վերին պալատի՝ Ազգային խորհրդի իրավական հանձնաժողովը։ 2017 թվականին երկրի նախագահի հրամանագրով ստացել է արդարադատության պետական խորհրդականի կոչում։

## Անձնական կյանք
Ամուսնացած է ֆինանսիստ Ջամոլիդին Նուրալիևի հետ, ում հետ ծանոթացել է Մերիլենդի համալսարանում սովորելիս որտեղ նրանք երկուսն էլ սովորել են։ Նրանք հինգ երեխա ունեն։ 2015 թվականից Ջամոլիդին Նուրալիևը զբաղեցնում է Տաջիկստանի Ազգային բանկի նախագահի առաջին տեղակալի պաշտոնը։ Մինչ այդ՝ 2007-2010 թվականներին, եղել է Տաջիկստանի ֆինանսների փոխնախարար, իսկ 2010-2015 թվականներին՝ ֆինանսների նախարարի առաջին տեղակալ։ Բացի Մերիլենդի համալսարանից, ավարտել է Տաջիկստանի պետական կոմերցիոն համալսարանը։

## Ծանոթագրություններ

 
Կատեգորիա:Իրավաբանական գիտությունների թեկնածուներ
Կատեգորիա:Նախագահների երեխաներ
Կատեգորիա:Դիվանագետներ
Կատեգորիա:21-րդ դարի կին քաղաքական գործիչներ
Էլիս Հայլեր Ռեմսի

**Էլիս Հայլեր Ռեմսի** (, ), ամերիկացի  երկարակյաց կին վարորդ, եղել է առաջին կինը, որը սեփական մեքենայով հատել է ԱՄՆ֊ի ափերը ողող Ատլանտյան օվկիանոսի ափից Խաղաղ օվկիանոսի ափ։

## Կենսագրություն
thumb|230px|Էլիսը փոխում է ավտոմեքենայի ակը, 1909 թվական
Էլիս Ռեմսին ծնվել է 1886 թվականի նոյեմբերի 11-ին Նյու Ջերսի նահանգի Հաքենսաք քաղաքում, փայտի առևտրով զբաղվող Ջոն Էդվին Հայլերի և Ադա Մամֆորդ Ֆարի ընտանիքում։

1905 թվականին նա ավարտել է Վասարի քոլեջը, իսկ 1906 թվականին ամուսնացել է քաղաքական գործիչ Ջոն Ռեմսիի (1862֊1933) հետ։ Ամուսնությունից ծնվել են երկու երեխա՝ Ջոն Ռեմսին (1907֊2000) և Էլիս Ռեմսին (1910֊անհայտ)։

## Ճամփորդություն
1909 թվականի հունիսի 9-ին 22-ամյա Էլիս Ռեմսին, որի վարորդական փորձը կազմել է մեկ տարի և 6000 մղոն (9650 կմ), թողնել է ամուսնուն և իր երկու տարեկան որդուն և մեկնել Նյու Յորքի Մանհեթենից դեպի Սան Ֆրանցիսկո՝ իր մուգ կանաչ «Maxwell» մակնիշի ավտոմեքենայով (4 գլան, 30 ձիաուժ)։ Նրան ուղեկցել են երկու տեգրերը՝ Նեթի Փաուելը և Մարգարետ Էթվուդը (երկուսն էլ 40 տարեկանից ավել), ինչպես նաև նրա 16-ամյա ընկերուհին՝ Հերմին Ջենսը։ Նրանցից ոչ մեկը չի կարողացել վարել ավտոմեքենա։

59 օր անց, օգոստոսի 7-ին, 14 նահանգների ճանապարհներով նրանք հասել իրենց նպատակին՝ հաղթահարելով 3600–3800 մղոն (մոտ 5800֊6100 կմ)։

Այդ ճանապարհորդությունը կազմակերպվել է որպես գովազդային արշավ «Maxwell automobile» ընկերության կողմից, քանի որ այն ժամանակ ԱՄՆ-ում կանայք ղեկին ոչ միայն զարմանք, այլև վրդովմունք է առաջացրել։

Ճանապարհին կողմնորոշվելու համար նրանք օգտվել են Ամերիկյան ավտոմոբիլային ասոցիացիայի (AAA) տրամադրած քարտեզներից, սակայն հիմնական կողմնորոշիչները եղել են հեռախոսագծերի սյուները, որոնց երկայնքով Էլիսը վարել ավտոմեքենան՝ վստահ լինելով, որ դրանք նրանց կտանի դեպի հերթական քաղաքը։

Նրանց ամբողջ ճանապարհի միայն 152 մղոնն է (245 կմ) եղել է ամուր ծածկույթ։ Ճանապարհին Էլիսը 11 անվադող է փոխել, մաքրել շարժիչի այրման մոմերը, վերանորոգել կոտրված արգելակային ոտնակը և մի անգամ աղջիկների հետ գիշերել ավտոմեքենայի մեջ, երբ մեքենան խրվել է ցեխի մեջ։

## Հաղթանակից հետո
1960 թվականին Էլիս Ռեմսին արժանացել է Ամերիկյան ավտոմոբիլային ասոցիացիայի «Դարի կին» կոչմանը: 1961 թվականին նա հրատարակել է հուշերի գիրք իր արկածային ճանապարհորդության մասին՝ «Veil, Duster and Tire Iron» վերնագրով։

1909 թվականից սկսած Էլիսը ավտոմեքենայով ավելի քան 30 անգամ անցել էր երկիրի մի ծայրից մյուսը, իսկ վերջին անգամ դա արել է 88 տարեկան հասակում։

Էլիս Հայլեր Ռեմսին մահացել է 1983 թվականի սեպտեմբերի 10-ին՝ Կալիֆորնիայի Կովինա քաղաքում։

2000 թվականի հոկտեմբերի 17-ին նա (հետմահու) դարձել է առաջին կինը, որի անունը ներառվել է Ավտոմոբիլային փառքի սրահում։

## Ծանոթագրություններ

## Արտաքին հղումներ
* Alice Ramsey’s Historic Cross-Country Drive на сайте *smithsonianmag.com*, 5 июня 2009
* Элис Рэмси на сайте *nndb.com
* [http://www.newsreview.com/reno/honk-if-you-like-historic/content?oid=24481 Honk if you like historic highways] на сайте *newsreview.com'', 14 апреля 2005

 
Կատեգորիա:ԱՄՆ-ի պատմություն
Կատեգորիա:Ամերիկացի ճանապարհորդներ
Կատեգորիա:Երկարակյացներ
Պետրոնելլա Էկրոտ

**Հիլդա Պետրոնելլա Էկրոտ** (; ), շվեդ ֆուտբոլիստը հանդես է եկել պաշտպանի դիրքում:

## Ակումբային կարիերա
Պետրոնելլա Էկրոթը ֆուտբոլիստի կարիերան սկսել է Դամալսվենսկանի «Յուրգորդեն»ակումբում։ Հետագայում նա հանդես է եկել շվեդական այնպիսի ակումբներում, ինչպիսիք են «Լինչյոպինգը», ԱԻԿ-ը, «Տյուրեսոն»,« Ջիտեքսը», «Համմարբյուն» և կրկին«Յուրգորդենը»։

Գլխավոր Էջ «2018»Հուլիս«17»Պետրոնելլա Էկրոտը պայմանագիր կնքեց իտալական «Յուվենտուսի» հետ։ Մեկ տարի արտերկրում անցկացնելուց հետո Էկրոթը վերադարձավ հայրենիք՝ իր նախկին «Յուրգորդեն» ակումբ 10 հուլիսի, 2019 թվականին։

## Կարիերան հավաքականում
Էկրոտը ներկայացրել է Շվեդիան՝ խաղալով նրա տարբեր տարիքային մակարդակների երիտասարդական հավաքականներում՝ ընդհանուր առմամբ անցկացնելով ավելի քան 30 հանդիպում։

## Անձնական կյանք
Իվոննան՝ Պետրոնելլա Էկրոտի մայրը, ֆուտբոլային մարզիչ է, աշխատել է «Յուրգորդենում», այն ժամանակ, երբ դուստրն այնտեղ ֆուտբոլ էր զբաղվում։ Պետրոնելլայի կրտսեր եղբայրը՝ Օլիվեր Էկրոթը, նույնպես ֆուտբոլ է խաղում՝ ներկայացնելով շվեդական «Դեգերֆորս» ակումբը։ Բացի իր խաղային կարիերայից, Էկրոթը նաև աշխատել է որպես մեկնաբան և ստուդիայի վերլուծաբան Eurosport ալիքի համար։

## Մենք ուժեղ ենք խաղում
Էկրոթը ՈՒԵՖԱ-ի պաշտոնական դեսպաններից մեկն է #WePlayStrong-ի համար, սոցիալական մեդիայի և բլոգային արշավ, որը մեկնարկել է 2018 թվականին: Այս ակցիան, որն ի սկզբանե ներառում էր պրոֆեսիոնալ ֆուտբոլիստուհիներ Սառա Զադրազիլը, Յունիս Բեքմանը, Լաուրա Ֆեյերսինգերը և Լիզա Էվանսը, իսկ այժմ նաև Էքրոթը և Շենիս վան դե Սանդենը, պատմում է կին պրոֆեսիոնալ ֆուտբոլիստների առօրյա կյանքի մասին։ Այս արշավի նպատակն է, ըստ Էվանսի, «հնարավորինս խթանել կանանց ֆուտբոլը և այնպես անել, որ մարդիկ իսկապես իմանան կանանց ֆուտբոլի մասին»։ «Վերջնական նպատակն այն է, որ մինչև 2020 թվականը ֆուտբոլը դառնա կանանց շրջանում ամենատարածված մարզաձևը: Սա ՈՒԵՖԱ-ի նախաձեռնությունն է, որի նպատակն է ավելի շատ կանանց և աղջիկների ֆուտբոլ խաղալ՝ անկախ նրանից՝ նրանք ցանկանում են պրոֆեսիոնալ լինել, թե ոչ »։

## Ձեռքբերումներ
* Դամալսվենսկան:
: *Չեմպիոն` 2009*
* Շվեդիայի Սուպերգավաթ:
: *2010 թվականի հաղթող*
* **[[Чемпионат Италии по футболу среди женщин|Իտալիայի Առաջնություն]]**:
: *Չեմպիոն՝ 2019*
* Իտալիայի Գավաթ:
: *2019 թվականի հաղթող*

## Ձեռքբերումներ

## Արտաքին հղումներ
* 
Կատեգորիա:Կանանց ֆուտբոլի պաշտպաններ
Կատեգորիա:Շվեդ ֆուտբոլիստներ
True Story (երգ)

**«True Story»**, ամերիկացի երգչուհի և երգահան Արիանա Գրանդեի երգը։ Այն թողարկվել է 2024 թվականի մարտի 8-ին Republic լեյբլում՝ կատարողի «Eternal Sunshine» (2024) յոթերորդ ստուդիական ալբոմի կազմում։ Երգը գրել և որպես պրոդյուսեր հանդես են եկել Գրանդեի և Մաքս Մարտինի կողմից։  Իլյա Սալմանզադեն նաև հանդես է գալիս որպես համապրոդյուսեր։

## Նախապատմություն
2023 թվականին Արիանա Գրանդեի չհրապարակված երգերի մի շարք արտահոսքեր հայտնվել են համացանցում, այդ թվում՝ «True Story»-ը և «Fantasize»-ը։ Վերջինս դրական է ընդունվել երկրպագուների կողմից և վիրուսային դարձել համացանցում: Գրանդեն այն ձայնագրել է 2021 թվականին կանանց խմբի մասին կատակերգական էսքիզի համար՝ հատուկ Սեթ Մաքֆարլեյնի շոուի համար։

## Կոմպոզիցիա
«True Story»-ը տևում է 2 րոպե 43 վայրկյան: Գրանդեն երգը նկարագրում է որպես «անիրական պատմություն՝ հիմնված բոլոր անիրական իրադարձությունների վրա»։  Այն հնչում է ուղիղ, «վստահ R&B»՝ հիշարժան «նուրբ» կրկներգով, մետաղական բասի մասերով և գործիքավորման մեջ Ջի-Ֆանկի որոշ տարրերով։  Քնարական առումով Գրանդեն վկայակոչում է այն կերպարը, որը նրան ստեղծում են լրատվամիջոցներն ու տաբլոիդները՝ կապված իր անձնական կյանքի պատմությունների հետ։  Արիանան ամեն ինչ ծրագրել է այնպես, որ ալբոմի թրեքլիստում այդ երգը նախորդի «The Boy Is Mine» երգին՝ դրանով իսկ թույլ տալով նրան խաղալ «վատ աղջիկ»։

## Արձագանքներ
Երգը ընդհանուր առմամբ դրական արձագանքներ է ստացել երաժշտական քննադատների կողմից։ Billboard-ից քայլ Դենիսը երգը դրել է ալբոմի վարկանիշային աղյուսակի առաջին հորիզոնականում և անվանել այն «ամենախելացի երգը, որը Գրանդեն երբևէ ստեղծել է»՝ նշելով ինքնագիտակցությունը նրա տեքստում և նմանությունը «90-ականների փոփ երաժշտությանը և R&B-ին», ինչպես նրա «Fantasize» չհրատարակված թրեքում։  NME-ից Նիկ Լևինը երգը անվանել է ալբոմի վառ պահ, համարելով այն «խելացիորեն ինքնուրույն ռեֆերենտ» և գովել է Գրանդեի վոկալը «Ջի-ֆանկ» բիթից ոգեշնչված գործիքավորմամբ։  Rolling Stone ամսագիրն իր ակնարկում այդ երգը համեմատել է մի բանի հետ, որը Թիմբալենդը կարող էր ստեղծել ամերիկացի երգչուհի Ալիայի համար։

## Հիթ-շքերթներ

## Հավատստագրումներ

## Ծանոթագրություններ

Կատեգորիա:Արիանա Գրանդեի երգեր
Կատեգորիա:Երգեր այբբենական կարգով
Ընկեր Գերասիմը

«**Ընկեր Գերասիմը**», Սերո Խանզադյանի պատմվածքն է, որը գրվել է 1960 թվականին։ Զետեղված է 1983 թվականին հրատարակված երկերի վեցհոտորյակի 6-րդ հատորում՝ «Մերոնք ու մեր հարևանները» շարքում։

## Պատմվածքի մասին
Ընկեր Գերասիմը պաշտոնյայի հոգեբանությամբ ապրող ու գործող մարդ է, ով դիրքով իրենից ցածր մարդկանց աջ ու ձախ վիրավորում է, իսկ իր վերադասներին՝ քծնում ու հաճոյանում: Նրանք էլ իրենց հերթին են անպատվորեն վերաբերվում իրենց ստորադաս Գերասիմին՝ վիրավորանքներ ու հայհոյանքներ շպրտելով նրա հասցեին:

## Գնահատական
Պատմվածքը էպիկական աշխարհի մանրակերտն է, ասելիքի (լայն առումով) «տրոհված» մասը, որն իր բովանդակությամբ հակված է դեպի իրականության խոր ծալքերը:

## Սյուժե
Պատմվածքն սկսվում է կոլտնտեսության նախագահ ընկեր Գերասիմի արտաքինի նկարագրությամբ՝ «մի գունդ գլուխ ավելի խոշոր գնդի՝ կլոր մարմնի վրա»:

Ընկեր Գերասիմի առանձնասենյակ է մտնում մի ալեհեր հովիվ՝ ճշտելու, թե ինչ եղավ մի ամիս առաջ վարչությանը գրած դիմումը: Ընկեր Գերասիմը հովիվին ընդունում է չոր պատասխաններով, հեգնում նրա ամեն մի բառը և դուրս անում: Մի շիշ գարեջուր խմելուց հետո կանչում է հավաքարարուհուն՝ Գերասիմից բավականին տարիքով մի չորուցամաք կնոջ: Վերջինիս հետ էլ է Գերասիմը կոպիտ խոսում, դիտողություն անում դուռը հետևից չփակելու համար ու բարկացած դուրս գալիս, գնում Բույլարանց Սմբատի տուն՝ բարկությունը նրա գլխին թափելու, բայց հավաքարարուհին նրա հետևից հասնում ու տեղեկացնում է, որ Գերասիմը շուտ գնա շրջկենտրոն: Շրջկոմում Գերասիմի համարձակ կեցվածքը հօդս է ցնդում. ոտքերը սկսում են դողալ, ծնկները՝ ծանրությունից ծալվում: Գրասենյակ մտնելուն պես քարտուղարը՝ ընկեր Հարությունյանը, Գերասիմին դիտողություն է անում, թե ինչու մինչև հիմա հավանոցի շենքի կառուցումը չեն ավարտել՝ ընթացքում վիրավորելով Գերասիմին՝ անվանելով «փալաս», «փտած դդում», «հավ»: Երբ Գերասիմը դուրս է գալիս ընկեր Հարությունյանի մոտից, ու քարտուղարուհին հարցնում է, թե ոնց անցավ հանդիպումը, Գերասիմը «մի երանելի ժպիտով» պատասխանում է. «-Շատ լավ հանդիպում էր: Էս ի՞նչ աննման մարդ է մեր ընկեր Հարությունյանը: Ախպոր պես սիրում է ինձ: Հետս «ջան» ասելով խոսեց: Ես նրա հոգու՜ն մեռնեմ»։:

## Կերպարներ
* Ընկեր Գերասիմ
* քարտուղար Հարությունյան
* քարտուղարուհի
* հավաքարարուհի

## Տես նաև
* Միսակի «Զիմը»

## Ծանոթագրություններ

Կատեգորիա:1960 գրքեր
Կատեգորիա:Սերո Խանզադյանի ստեղծագործություններ
Ավազում կորածները

«**Ավազներում կորածները**» (), 1984 թվականի խորհրդային գեղարվեստական ֆիլմ, որը նկարահանել է ռեժիսոր Նիկոլայ Իլյինսկը Կիևի   Ա. Պ. Դովժենկոյի անվան կինոստուդիայում Ալեքսանդր Սերաֆիմովիչի «Ավազներ» վիպակի հիման վրա։

Ֆիլմի պրեմիերան կայացել է 1985 թվականի հունվարի 18-ին։  Ֆիլմը դիտել է 400 հազար հանդիսատես։

## Սյուժե
Երիտասարդ բատրակուհին ամուսնանում է ծեր ջրաղացպանի հետ՝ հույս ունենալով հարուստ դառնալ։ Այնուամենայնիվ, նրա հետ ապրելը նրան երջանկություն չի բերում, և նրա մահից հետո նա մնում է միայնակ և աղքատ: Նա փորձում է իր մոտ պահել ջրաղացպան Իվանի, ինչը հանգեցնում է ողբերգական ավարտի։ Հրդեհից և ամբողջ ունեցվածքը կորցնելուց հետո պառավը մնում է միայնակ և առանց ոչնչի։

## Դերերում
* Լյուդմիլա Զայցևա - տանտիրուհի
* Մարկ Պրուդկին - ծեր մարդ
* Գրիգորի Գլադի - Իվան
* Բորիս Ալեքսանդրով
* Բոգդան Բենյուկ
* Վիկտոր Միրոշնիչենկո
* Լյուդմիլա Լոբզա
* Նատալյա Սումսկայա
* Իգոր Չերնիցկի

## Նկարահանող խումբ
* Ռեժիսոր և սցենարիստ՝ Նիկոլայ Իլյինսկի
* Օպերատոր՝ Սուրեն Շահբազյան
* Նկարիչներ՝ Վասիլի Բեսկարնի, Բորիս Ժուկով
* Հնչյունային ռեժիսոր՝ Յուրի Կամինսկի
* Կոմպոզիտոր՝ Վյաչեսլավ Արտյոմով

## Ծանոթագրություններ

## Գրականություն
* Затерянные в песках // Советские художественные фильмы. Аннотированный каталог (1984-1985) — М.: Современные тетради, 2001 — 416 с. — с. 59-60 — ISBN 5-88289-150-7

## Արտաքին հղումներ
* 
* «Ավազներում կորածները» Kinokolo.ua կայքում

Կատեգորիա:1984 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Նապաստակների արգելոց

«**Նապաստակների արգելոց**» (), խորհրդային գեղարվեստական կատակերգական ֆիլմ, որը նկարահանել է ռեժիսոր Նիկոլայ Ռաշեևը Դովժենկոյի անվան կինոստուդիայում 1972 թվականին, սակայն թողարկվել է վարձույթում միայն 1986 թվականին։

## Սյուժե
Ֆիլմը պատմում է առանց նապաստակների արգելոցում մարդկանց խաբող խաբեբաների և անսպասելի գտածոյի՝ հանքային ջրի աղբյուրի մասին։  Խաբեբաները կառուցում են փոխակրիչ ջրի արդյունահանման համար, բայց խաբում են միմյանց և ստանում իրենց արժանի պատիժը: Ֆիլմը կատակերգական երգիծանք է մարդկային արատների և փառասիրության մասին:

## Դերերում
* Իրինա Սոկոլովա - տնօրենի կինը
* Նատալյա Բորովկովա - Անֆիսա
* Եվգենի Լեբեդև - արգելոցի տնօրեն
* Ալեքսանդր Կալյագին  - Սերմյագին
* Լև Դուրով - Մազաև
* Ալեքսանդր Խոչինսկի - Ժորա
* Ալեքսանդր Պոտապով - Յուրա

## Նկարահանող խումբ
* Սցենարի հեղինակ՝ Վասիլի Ռեշետնիկով
* Բեմադրող ռեժիսոր՝ Նիկոլայ Ռաշեև
* Բեմադրող օպերատոր՝ Ֆելիքս Գիլևիչ
* Բեմադրող նկարիչ՝ Վիկտոր Միգուլկո
* Կոմպոզիտոր՝ Վլադիմիր Դաշկևիչ
* Հնչյունային օպերատոր ՝ Լեոնիդ Վաչի
* Ռեժիսոր՝ Օլեգ Գոյդա
* Օպերատոր՝ Մայա Ստեպանովա
* Զգեստների նկարիչ՝ Գ. Ֆոմինա
* Դիմահարդարման նկարիչ՝ է. Էմմա
* Նկարիչ-դեկորատոր՝ Մ. Մալինսկի
* Համակցված նկարահանումներ․
* Նկարիչ՝ Միխայիլ Պոլունին
* Օպերատոր  Մ. Բրոդսկի
* Մոնտաժող՝ Ե. Լուկաշենկո
* Խմբագիր՝ Վ. Յուրչենկո
* Օգնականներ․
* ռեժիսորի՝ Վյաչեսլավ Կրիշտոֆովիչ, Լյուդմիլա Կավիցկայա
* օպերատորի՝ Ա. Չերվեց, Ա. Լակիտոնով, Լես Զոցենկո
* զգեստների նկարչի՝ Է. Լեժեն
* Հնչյունային օպերատոր՝ Ալեքսանդր Կուզմին
* Ուկրաինական ԽՍՀ պետական սիմֆոնիկ նվագախումբ
* Դիրիժորներ՝ Ստեֆան Տուրչակ, Վլադիմիր Կոժուխար, Իգոր Կլյուշարև
* Ֆիլմի տնօրեններ՝ Յ. Կիևսկի, Ռոբերտ Ռայնչկովսկի, Յ. Զաբուտի

## Նշումներ

## Ծանոթագրություններ

## Գրականություն
* Заячий заповедник // Домашняя синематека. Отечественное кино (1918-1996) / Сергей Землянухин, Мирослава Сегида — М.: Дубль-Д, 1996 — с. 158—159 — 520 с. — ISBN 5-90090-205-6
* 1169. Заячий заповедник // Советские художественные фильмы. Аннотированный каталог (1974-1975) ― М.: Нива России, 1997 ― с. 45 ― 320 с. ― ISBN 5-88289-009-8

## Արտաքին հղումներ

* Заячий заповідник // Kinokolo.ua

Կատեգորիա:Խորհրդային ֆիլմեր
Կատեգորիա:1973 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային կինոկատակերգություններ
Զրույց երեկվա հետ

**«Զրույց երեկվա հետ»**, հայ գրող Սերո Խանզադյանի պատմվածքը։ Ներառված է «Վարք հարանց» շարքում, որ լույս է տեսել 1983 թվականին։

## Գնահատական
Այս և այլ պատմվածքներում Խանզադյանը երբեմն շեշտը դնում է մարդկային զգացմունքների վրա․ «Խանզադյանը որոշ սահմաններում հետևելով Ա․ Բակունցին («Միրհավ», «Մթնաձորի չարքը» և այլն), առաջադրում է զգացմունքների լիարժեքության և անցողիկ, ժամանակավոր կապերի անլիարժեքության խնդիրը, հետևելով «բնական կեցվածքի» բարոյախոսությանը»։

## Սյուժե
Ստեղծագործության սկզբում պատմող-հեղինակն ասում է, որ ինքը ներկարար է։ Նստած էր իր կառավարչի տան միջանցքում ու սպասում էր նրան։ Իրեն հանձնարարված էր բնակարանի պատերը ներկել։ Նրա դիմացի պատին հին յուղանկերով նկարված նկար կար։ Ինքը սիրում էր հին նկարներ, քանի որ դրանք իր մեջ ուրախ զգացումներ էին արթնացնում։ Բայց այս մեկը տհաճություն էր պատճառում։ Միջանցքում նաև թանկարժեք իրեր կային։ Բայց թվում էր, թե դրանք շատ սառն են, իրար ատող․ «Դե իրեր են, որ կարծում եմ, հոգի ունեն, բան են զգում, նույնիսկ կարող են խոսել։ Յուրաքանչյուր իր կարծում է, թե այստեղ ամենից անհրաժեշտն ինքն է։ Այդպես է մտածում նույնիսկ կլոր հայելին՝ բրոնզե շրջանակի մեջ»։ 

Նրան մի պահ սկսում է թվալ, թե ինքն էլ է իր։ Հանկարծ մի քրքջոց է լսում, ու իրեն թվում է, թե մուտքի դռան շեմքին փռված կարպետն է։ Ու մտածում է, որ դա ոչ թե հառաչանք էր, այլ ծաղրի քրքիջ։ Սկսում է խոսել կարպետի հետ՝ ասելով, թե նա անգամ գլուխ ու մարմին չունի․ «Տանտիրուհին քեզ գցել է շեմին, որ ներս մտնողներն իրենց ոտքերի ցեխն ու փոշին մաքրեն քո երեսին, քեզ քսելով։ Ահա թե ինչ ես դու»։ 

Կարպետի պատառիկն անկանոն ձև ուներ, հյուսվածքները քանդված էին, բայց գույները՝ չնաշխարհիկ՝ որդան կարմիր, արևի նարինջ, երկնքի կապույտ։ Ոտք սրբելու բան էր, բայց նման հրաշք գույներ ուներ։ Նա կարծես պատասխանում էր ներկարարին ու ասում․ «Դու գիտե՞ս, թե ես ո՞վ եմ, մա՜րդ։ Գիտե՞ս, թե մի ժամանակ ես ինչ էի»։ Կարպետը գործել էր տան մեծ Մայրը։ Բոլոր հարևանները եկել էին, տեսել, զմայլվել։ Մեծ Մայրն ասել էր, որ դրա վրա պետք է նստի իր առաջին հարսը։ Կարպետն ասում է, թե ինքը տան լույսն ու հոգին էր։ Երբ հարսին բերել էին ու նստել էր կարպետին, կարպետն այդ օրը շատ երջանիկ էր եղել։ Սակայն կարպետի համբավը հասնում է աստվածների փեշերին, երբ հարսը նրա վրա բերում է առաջին երեխային։ Երկար ժամանակ մարդիկ հիանում էին նրանով, ողորմի տալիս մեծ Մորը, որ իրեն ստեղծել  էր, որ էլ վաղուց չկար։ Թանկ հյուրերի մեջքի տակ էին դնում։ Կամ երբ քաղաքը մեծ մարդ էր գալիս, նրան գցում էին պատշգամբի բազրիքին։ Անցող-գնացողները հիանում էին նրանով։ Կարպետը նույնիսկ ասում է, որ իր ծոցում թագուհի է քնել։ Պատմում է, թե որքան-որքան սերունդներ են իր առաջ եկել ու գնացել։ Ապա եկել են տխուր ժամանակներ, նրան իջեցրել են պատից։ Երկու եղբայր, որ իր տերերն են եղել, ամբողջ օրը կռվի մեջ են եղել կարպետի համար, թե ով պետք է տիրանա նրան։ Ի վերջո, հարևանները եկել են, առաջարկել, որ կիսեն։ Կարպետի կեսը մաշվել, ոչնչացել էր, իսկ ինքը մնացել էր այդպես տրորված։ Ներկարարը շատ ցավով էր նայում այդքան փառք տեսած և այդքան խեղճ վիճակում հայտնված կարպետին։ Եվ այդ ժամանակ տուն է մտնում կառավարիչը, կրկին ցեխոտ ոտքերը սրբում կարպետի վրա։

## Կերպարներ
* Ներկարար
* Կառավարիչ
* Կառավարչի կին

## Տես նաև
* Ուղեցույցը
* Արևը դամբարանին
* Հակոբ Արմեն

## Ծանոթագրություններ

Կատեգորիա:Սերո Խանզադյանի ստեղծագործություններ
Կատեգորիա:1983 գրքեր
Աստղային գույն (ֆիլմ)

«**Աստղային գույն**» (), խորհրդային գեղարվեստական ֆիլմ, որը նկարահանել է կինոռեժիսոր Նիկոլայ Իլյինսկին 1971 թվականին Բորիս Լավրենյովի համանուն պատմվածքի հիման վրա։

## Սյուժե
1923 թվականին Բուխարայում մեծահարուստ բայ Աբդու Գամեն վարձում է Դմիտրո Լիտվինենկոյին և նրա ընկեր Կովալչուկին՝ կարմիր կայազորի մասին տեղեկություններ ստանալու համար։  Դմիտրովի և բայի կնոջ՝ Միրիամի միջև զգացմունքներ են ծնվում, բայց Աբդու Գամեն գտնում է նրանց և վիրավորում Միրիամին։ Դեպքերից հետո Միրիամը մեկնում է Կարմիր կայազոր, իսկ Աբդու Գամեն զոհվում է Կարմիր բանակի հետ բախման ժամանակ։ Զոհվում է նաև Կովալչուկը։ Ի վերջո, Միրիամն ու Դմիտրոն մեկնում են Տաշքենդ՝ սովորելու։

## Դերերում
* Իվան Գավրիլյուկ-  Դմիտրո Լիտվինենկո
* Կամիլա Սաիդովա – *Միրիամ
* Սանատ Դիվանով – *Աբդու Գամե
* Լես Սերդյուկ – *Տրոֆիմ Կովալչուկ
* Բուրխանով Ասլի – *Աբդուի Գամեի հայրը
* Դուրդի Սապարով – *Միրիամի հայրը
* Նիկոլայ Դուպակ – *կապիտան
* Դմիտրի Միրգորոդսկի – *կապիտանի ուղեկիցը
* Վալերի Շեպտեկիտա – *կապիտանի ուղեկիցը
* Լեոնիդ Բակշտաև – *քաղղեկ Պետրով
* Բորիս Տովկաչ – *Լուկին
* Մարատ Ալիշպաև – *Քարիմ
* Գուլսարա Աջիբեկովա – *Զարրա

## Նկարահանող խումբ
* Սցենարի հեղինակ՝ Ալեքսանդր Սացկի
* Բեմադրող ռեժիսոր՝ Նիկոլայ Իլյինսկի
* Բեմադրող օպերատոր՝ Նիկոլայ Ժուրավլև
* Բեմադրող նկարիչ՝ Դավիթ Իլյաբաև
* Կոմպոզիտոր՝ Եվգենի Զուբցով
* Հնչյունային օպերատոր՝ Նիկոլայ Մեդվեդև
* Ուկրաինական ռադիոյի սիմֆոնիկ նվագախումբ, դիրիժոր՝ Վադիմ Գնեդաշ

## Պրեմիերա
Ֆիլմի պրեմիերան կայացել է 1973 թվականի օգոստոսի 13-ին։  Կինովարձույթի առաջին տարվա ընթացքում ֆիլմը դիտել է 5,7 մլն հանդիսատես։

## Ծանոթագրություններ

Կատեգորիա:1971 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Այստեղ մենք պետք է ապրենք

«**Այստեղ մենք պետք է ապրենք**» (), 1972 թվականի խորհրդային լայնէկրան գեղարվեստական ֆիլմ, որը նկարահանել է ռեժիսոր Անատոլի Բուկովսկին Ալեքսանդր Դովժենկոյի անվան կինոստուդիայում։ 

Ֆիլմի պրեմիերան կայացել է 1973 թվականի օգոստոսի 27-ին։  Ֆիլմը դիտել է 10,7 մլն հանդիսատես։

## Սյուժե
Քարտուղար Յակով Չիգիրինը օգնում է գյուղի բնակիչներին և պայքարում արդարության համար՝ ցուցաբերելով  պատասխանատվություն տարբեր իրավիճակներում:

## Դերերում
* Նինա Անտոնովա – *Եկատերինա Բոգորադ
* Բորիսլավ Բրոնդուկով – *Պյոտր
* Կոնստանտին Ստեպանկով – *Միրոն Կովալ
* Ֆեոդոր Պանասենկո – *Իվան
* Նիկոլայ Յակովչենկո – *Սեմյոն Շիմրայ
* Նիկոլայ Շուտկո – *գյուղական խորհրդի նախագահ
* Նիկոլայ Մերզլիկին – *Յակով Չիգիրին
* Եկատերինա Կրուպեննիկովա – *Կլավդիա
* Վալենտինա Վլադիմիրովա – ''Տեկլյա

## Նկարահանող խումբ
* Ռեժիսոր՝ Անատոլի Բուկովսկի
* Սցենարիստ՝ Նիկոլայ Զարուդնի
* Օպերատոր՝ Իգոր Բելյակով
* Կոմպոզիտոր՝ Ալեքսանդր Բիլաշ
* Նկարիչ՝ Վիտալի Շավել

## Մրցանակներ
* 1973 - Հանրապետական կինոփառատոն Ժդանովում -  գլխավոր մրցանակ «Բյուրեղապակյա գավաթ» և դիպլոմ «Ժամանակակից կոլտնտեսական գյուղի աշխատավորների կերպարների հաջող մարմնավորման համար»

## Ծանոթագրություններ

## Գրականություն
* 
* 

## Արտաքին հղումներ
* 
* «Այստեղ մենք պետք է ապրենք»

Կատեգորիա:1972 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Միլլի Թըրներ

**Միլլի Թըրներ** (, ), անգլիացի ֆուտբոլիստ, «Մանչեսթեր Յունայթեդի» կանանց թիմի պաշտպան:

## Ակումբային կարիերա
10 տարեկանում սկսել է հանդես գալ «Սթոքպորտ Քաունթի» ակումբի ակադեմիայում։ Հետագայում խաղացել է «Մանչեսթեր Սիթի», «Կրու Ալեքսանդրա» և «Մանչեսթեր Յունայթեդ» երիտասարդական թիմերում։

2013 թվականից հանդես է եկել «Էվերթոնի» կանանց թիմում։ 2014 թվականին ստորագրել է առաջին մասնագիտական պայմանագիրը: 2014 թվականի ապրիլի 20-ին ակումբի կազմում նորամուտն է նշել «Նոթս Քաունթիի» դեմ Ֆուտբոլային միության կանանց սուպեր լիգայում։ 2014 թվականի հունիսի 1-ին մասնակցել է Անգլիայի կանանց գավաթի եզրափակչին, որում «Էվերթոնը» պարտվել է «Արսենալին»։

2017 թվականի հունվարին տեղափոխվել է «Բրիստոլ Սիթի» կանանց ակումբ։ 2017 թվականի ապրիլի 22-ին թիմի կազմում նորամուտն է նշել «Ռեդինգի» դեմ խաղում։ 2017 թվականի նոյեմբերի 4-ին «Չելսիի» դեմ կանանց ֆուտբոլային լիգայի գավաթի խաղում խփել է առաջին գոլը թիմի կազմում։ 2018 թվականի մայիսի 3-ին «Մանչեսթեր Սիթիի» դեմ խաղում խփել է առաջին գոլը «Բրիստոլ Սիթիի» կազմում։

2018 թվականի ամռանը մրցաշրջանից առաջ պայմանագիր է կնքել «Մանչեսթեր Յունայթեդի» հետ թիմի պատմության մեջ առաջին անգամ։ Դարձել է այն յոթ ֆուտբոլիստուհիներից մեկը, որոնք դարձել են «Մանչեսթեր Յունայթեդի» կանանց թիմի խաղացողներ այն բանից հետո, երբ նախկինում խաղացել են ակումբում երիտասարդական մակարդակում: Թիմի կազմում նորամուտը նշել է 2018 թվականի օգոստոսի 19-ին «Լիվերպուլի» դեմ կանանց ֆուտբոլային լիգայի գավաթի խաղում։ 2018 թվականի սեպտեմբերի 23-ին «Լոնդոն Բիզի» դեմ խաղում առաջին գոլն է խփել «Յունայթեդի» կազմում։

## Կարիերա հավաքականում
2014 թվականի փետրվարին հրավիրվել է Անգլիայի մինչև 19 տարեկանների կանանց հավաքական՝ մասնակցելու Լա մանգայի մրցաշարին։ 2015 թվականի հուլիսին ընդգրկվել է Անգլիայի մինչև 19 տարեկանների հավաքականի կազմում առաջիկա Եվրոպայի առաջնությունում, որը տեղի է ունեցել Իսրայելում։

## Նվաճումներ
**«Մանչեսթեր Յունայթեդ»**

* Կանանց Չեմպիոնշիփի հաղթող՝ 2018/19
* Անգլիայի գավաթի գավաթակիր՝ 2023/24

## Ծանոթագրություններ

## Արտաքին հղումներ
* Профиль на официальном сайте «Манчестер Юнайтед» 

 
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի կին ֆուտբոլիստներ
Կատեգորիա:Բրիստոլ Սիթիի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:Մանչեսթեր Յունայթեդի ֆուտբոլիստներ
Տանիտ Ֆենիքս

**Տանիտ Ֆենիքս** (, ), հարավաֆրիկացի դերասանուհի և ֆոտոմոդել։

## Կենսագրություն
Ծնվել է Հարավային Աֆրիկայի Դուրբան քաղաքում։ Տանիտ անունը նշանակում է «սիրո աստվածուհի» կամ «կյանքի և մահվան աստվածուհի»: 15 տարեկանում սկսել է ֆոտոմոդելի կարիերան։ Նկարահանվել է Cosmopolitan, FHM, , Indwe, Մերի Քլեր, Shape, GQ, Sports Illustrated Swimsuit Issue, Men’s Health և Maxim ամսագրերում։ Տիրապետում է մի քանի լեզուների: Նկարահանվել է «Nivea» (2005), «Aqua Minerale» (2007), «Veet» (2007-2008) ֆիլմերում։

2005 թվականին առաջնաելույթ է կատարել ֆիլմում: 2011-2012 թվականներին նկարահանվել է «Ճակատագրական գեղեցկուհիները» սերիալում։ 2013 թվականին «Հարդքոր» ֆիլմի նկարահանումների ժամանակ եղել է ամուսնու՝ Շարլտո Կոպլիի՝ Ջիմիի կերպարի հիմնական դիմահարդարն ու դիզայները։

## Անձնական կյանք
2012 թվականի հունվարին սկսել է հանդիպել դերասան Շարլտո Կոպլիի հետ։ 2015 թվականի մարտի 28-ին զույգը հայտարարել է նշանադրության մասին։ 2016 թվականի փետրվարի 15-ին Քեյփթաունում տեղի է ունեցել նրանց հարսանիքը։ Ամուսինները ունեն դուստր՝ Սիել Ֆենիքս-Կոպլին:

## Ծանոթագրություններ

Կատեգորիա:Դերասաններ
Կատեգորիա:Կինոդերասաններ
Կատեգորիա:Հարավաֆրիկացի դերասաններ
Կատեգորիա:Հարավաֆրիկացի մոդելներ
Կատեգորիա:Հարավաֆրիկացի նկարիչներ
Կատեգորիա:Ֆոտոմոդելներ
Ջոբ Բելինգեմ

**Ջոբ Սամուել Պատրիք Բելլինգեմ** (, ), անգլիացի ֆուտբոլիստ, «Սանդերլենդ» ակումբի կիսապաշտպան։ Համարվում է Անգլիայի և Չեմպիոնատի ամենախոստումնալից երիտասարդ խաղացողներից մեկը։

## Ակումբային կարիերա
Ջոբ Բելինգհեմը Բիրմինգհեմ Սիթիի ֆուտբոլային ակադեմիայի անդամն է, ինչպես իր ավագ եղբայր Ջուդն է եղել։ 2022 թվականի հունվարի 8-ին նա իր դեբյուտը նշեց Բիրմինգհեմ Սիթիի կազմում՝ փոխարինելով Ջորդան Ջեյմսին Անգլիայի գավաթի Պլիմութ Արգայլի դեմ խաղում։ 16 տարեկան 107 օրականում նա դարձավ ակումբի երկրորդ ամենաերիտասարդ խաղացողը ավագ եղբորից հետո։ 2022 թվականի հունվարի 15-ին Ջոբը նշեց իր դեբյուտը Չեմպիոնատում՝ փոխարինման դուրս գալով Պրեստոն Նորթ Էնդի դեմ խաղում։ 2022 թվականի հուլիսին նա համաձայնեց իր առաջին պրոֆեսիոնալ պայմանագրի պայմաններին, որն ուժի մեջ մտավ այն բանից հետո, երբ Ջոբը դարձավ 17 տարեկան։ Նա ակումբում խաղացել է մինչև 2023 թվականի ամառ՝ անցկացնելով 26 հանդիպում։

Տեղափոխվել է «Սանդերլենդ» 2023 թվականի հունիսի 14-ին։ 2023 թվականի օգոստոսի 6-ին նա իր դեբյուտը նշեց «Սև կատուների» կազմում՝ սկսելով Իպսվիչ Թաունի դեմ Չեմպիոնատի խաղում։ 2023 թվականի օգոստոսի 19-ին նա խփեց իր առաջին գոլերը պրոֆեսիոնալ կարիերայում՝ դուբլի հեղինակ դառնալով Ռոթերհեմ Յունայթեդի դեմ խաղում։ 2024 թվականի օգոստոսին նա նոր պայմանագիր կնքեց «Սանդերլենդի» հետ մինչև 2028 թվականի ամառ։

## Ազգային հավաքականի կարիերա
Նա խաղացել է Անգլիայի Մ16, Մ17, Մ18, Մ19, Մ20 և Մ21 մակարդակներում:։

Իհարկե Ջոբը ծնվել է Անգլիայում, սակայն կարող է խաղալ նաև Իռլանդիայի ազգային հավաքականում։

## Ծանոթագրություններ

## Արտաքին հղումներ
* ֆուտբոլիստի էջը «Սանդերլենդի» օֆիցիալ կայքում
 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Բիրմինգհեմ Սիթիի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի հարձակվողներ
Կատեգորիա:Բորուսիա Դորտմունդի ֆուտբոլիստներ
Կոհ-ի-Նուր Հարդմութ

**Կոհ-ի-Նուր Հարդմութ (**Koh-i-Noor Hardtmuth**),** գրենական պիտույքներ արտադրող չեխական ընկերություն, որը հիմնված է Չեսկե Բուդեյովիցե քաղաքում: Այն հիմնադրվել է 1790 թվականին և հանդիսանում է գրենական պիտույքների աշխարհի ամենահին ընկերություններից մեկը։

Ունենալով չորս գործարան իր ծագման երկրում` Չեսկե Բուդեյովիցեում, Մեսթեկwum Կրալովեում, Բրումովում և Միլևսկոում) և մեկ գործարան Բուլղարիայում՝ ընկերությունն արտադրում և վաճառում է գրենական պիտույքների, արվեստի նյութերի և գրասենյակային ապրանքների լայն տեսականի՝ դրանք արտահանելով աշխարհի ավելի քան 90 երկիր: 

## Պատմություն
Ընկերությունը 1790 թվականին հիմնադրել է ավստրիացի Ջոզեֆ Հարդմութը (1758-1816) կողմից։ 1802 թվականին ընկերությունը արտոնագրել է առաջին մատիտը, որը պատրաստված էր կաոլինի և գրաֆիտի համակցությունից:

1848 թվականին Ջոզեֆի որդիները՝ Կառլը և Լյուդվիգը, ստանձնել են ընտանեկան բիզնեսը, և արտադրությունը տեղափոխվեց Բոհեմի Բուդվեյս քաղաք (Չեսկե Բուդելովիցե, ներկայիս Չեխիայի Հանրապետությունում)։ Արտադրանքը արժանացել է բազմաթիվ համաշխարհային ցուցահանդեսների պարգևների, այդ թվում՝ 1855 թվականին Նյու Յորքում, 1856 թվականին, 1900 թվականին և 1925 թվականին Փարիզում, 1862 թվականին Լոնդոնում, 1882 թվականին Վիեննայում և 1905 թվականին Միլանում։

1889 թվականին Փարիզում կայացած Համաշխարհային տոնավաճառում Հարդմութները ցուցադրել են իրենց մատիտները, որոնք վերանվանված էին որպես «Կոհ-Ի-Նուր Հարդթմուտ»: Յուրաքանչյուր մատիտ պարուրված էր դեղին մայրու փայտից պատրաստված կաղապարի մեջ: Անվան ոգեշնչումը եղել է Կոհ ի Նուր ադամանդը (պարսկերեն՝ «Լույսի լեռ»), որը Միացյալ Թագավորության թագի զարդերի մի մասն է և այդ ժամանակվա ամենամեծ ադամանդը:

Երկրորդ համաշխարհային պատերազմից հետո Կոհ-ի-Նուր Հարդմութը ազգայնացվել է: Այն դարձել է մասնավոր 1992 թվականին։ 2007 թվականից այն հանդիսանում է չեխական KOH-I-NOOR Holding մայր ընկերության անդամ, 2000 թվականից ընկերության սեփականատերը Վլաստիսլավ Բրիժան է, որը նրա նախագահն է։ Նախկին սեփականատերը Պետր Կելներն էր: 

Ընկերությունն արտադրական հզորություններ ունի ավելի քան 80 երկրներում։ Այն նաև պայմանագրային արտադրող է փոքր պլաստմասսե արտադրանքների: Կոհ ի Նուրը եղել է Իրժի Բարտայի 2009 թվականի «*Խաղալիքներ ձեղնահարկում»* անիմացիոն ֆիլմի ստեղծման գործընկերը, և նրա մատիտները հաճախ են հայտնվում ֆիլմի ընթացքում:  

## Արտադրանքի տեսականի
Կոհ ի Նուրի արտադրանքի տեսականին ներառում է՝ 

## Ծանոթագրություններ

Կատեգորիա:1790 հիմնադրված կազմակերպություններ
Կատեգորիա:1790 հիմնադրումներ Եվրոպայում
Սուզանի Սամարղանդի

**Շամս ալ-Դին Մուհամմադ**, ծնյալ **Ալի** (կամ, հնարավոր է՝ **Մասուդ**) (պարսկ. شمس‌الدین محمد بن علی. ), 12-րդ դարի բանաստեղծ՝ ծնված Սամարղանդում կամ դրա շրջակայքում։ Առավել հայտնի է Սուզանի (سوزنی, նշանակում է «ասեղ պատրաստող») կամ Սուզանի Սամարղանդի (سوزنی سمرقندի) անունով։ Վարկածներից մեկի համաձայն՝ նրա մականունն առաջացել է ասեղնագործի աշակերտի հանդեպ իր բուռն կրքի պատճառով, կիրք, որի ազդեցությամբ նա ենթադրաբար զբաղվել է ասեղագործությամբ և պոեզիայով: Ըստ իր իսկ պնդման՝ Սուզանին իսլամական մարգարե Մուհամեդի պարսիկ ուղեկից Սալմանի տոհմի ժառանգն էր:  

Նրա կյանքի մասին եղած աղքատիկ տեղեկությունները հիմնականում քաղված են նրա ստեղծագործություններից։ Նա շատ է կարդացած անձնավորություն է եղել, տիրապետել է արաբերենին, խոր գիտելիքներ է ունեցել քրիստոնեության և մանիքեության մասին: Թյուրքերեն բառերի հաճախակի օգտագործումը վկայում է նրա լեզվական հմտությունների մասին: Իր ապրուստն ապահովելու համար Սուզանին գովաբանական տողեր է նվիրել մեծ ու փոքր կառավարիչներին։ Մի քանի քասիդ էլ ձոնել է Սամարղանդի կառավարիչ Մասուդին: Բայց բանաստեղծն առավել համբավվել է իր երգիծական ստեղծագործություններով, որոնք գրված են պարսկերեն, խոսակցականին մոտ լեզվով: Ընդ որում՝ հեղինակն անվարան կիրառել է անառակաբարո և վիրավորական արտահայտություններ, գործածել բազմաթիվ փոխաբերություններ ու համեմատություններ: Գրականագետներից շատերի կարծիքով՝ Սուզանին իսկական ռեալիստ բանաստեղծ էր՝ օժտված անուրանալի բանաստեղծական տաղանդով:

Վերջում նա հրաժեշտ է տվել աշխարհիկ կյանքին, իրեն նվիրել իսլամի միստիկական հոսանքին՝ սուֆիզմին:

## Ծանոթագրություններ

Կատեգորիա:Պարսկալեզու բանաստեղծներ
Բաղրիր

**Բաղրիր** կամ **Բեղրիր** (, ), հայտնի է նաև որպես **ղրայեֆ** կամ **մչահդա**, նրբաբլիթ, որն օգտագործում են Ալժիրում, Մարոկկոյում և Թունիսում: Բլիթները փոքր չափսերի են, սպունգանման, պատրաստվում են սպիտակաձավարով կամ ալյուրով։ Ճիշտ թխման դեպքում պատվում են մանր ծակոտիներով (որոնք ներծծում են այն Թանձրուկը, որով մատուցվում են): Ալժիրում և Մարոկկոյում բաղրիր ուտելու ամենատարածված ձևը մեղրի և կարագի խառնուրդի մեջ թաթախելն է, սակայն կարելի է նաև կտրատել և մատուցել ջեմի հետ։ Բաղրիրը հայտնի է որպես նախաճաշ, որպես խորտիկ Ռամադանի ժամանակ և իֆթարի համար: Ռամադանի 9-րդ օրը Ալժիրի մոզաբիթները փոխանակում են բաղրիրը որպես ավանդույթ, որը նրանք անվանում են *մ'լային*, դրանք բաժանվում են նաև աղքատներին։

## Ստուգաբանություն
Մաղրիբում նրբաբլիթի այս տեսակը հայտնի է նաև այլ անուններով՝ մլայնա (*m'layna*), ղրայֆ (*gh'rayf*), խրինգու (*kh’ringu*) Ալժիրում։ Այս բառային բազմազանությունը, անկասկած, նշանակում է հարուստ և հնագույն տարածաշրջանային ավանդույթ: Ինչ վերաբերում է «բաղրիր» բառին, ապա այն կարծես բնորոշ է Մաղրեբի-Արևմտյան արաբական բարբառներին (Մարոկկո, Ալժիր)։ 

Բառարանագիր Մուհամեդ Սբիհին իր «Մուջամ»-ում համարում է, որ բաղրիր բառը *բաղարա* բայի արաբերեն բաղիրի փոփոխությունն է։ Բաղիրը, ըստ դասական արաբական բառարանների, մեկն է, ով խմում է առանց ծարավը հագեցնելու (ընդհանուր առմամբ ասվում է կենդանու մասին): Ենթադրվում է, որ բառը գործածվել է անցքեր ունեցող այս նրբաբլիթների՝ սպունգի նման մեծ ներծծելիության ակնարկով։

## Գրականություն
* Марокканские блинчики Багрир, Катерина Гурме. Едабилие. Книга сытной и полезной еды. Вкусные блюда на любой случай, с.49, ISBN 5-04-157338-7, 9785041573386
* Багрир, или арабские блинчики О. В. Бабкова. Всё о домашнем хлебе. Лучшие рецепты домашней выпечки: лучшие рецепты. — М: Рипол Классик, 2015, ISBN 5-386-03237-2, 9785386032371
* Багрир — блины дрожжевые (Алжир). Бегрир по мароккански. // Кухня народов арабского Магриба / Егошкин В.Е.. — М.: Агропромиздат, 1982. — С. 341-342. — 383 с.

## Ծանոթագրություններ

## Արտաքին հղումներ
* ''Baghrir, crêpe mille trous''

Կատեգորիա:Արաբական խոհանոց
Կատեգորիա:Արևելյան խոհանոց
Կատեգորիա:Խոհանոց
Կատեգորիա:Մարոկկո
Օի Կացուշիկա

ձախից|մինի|400x400փքս|«Սակուրան գիշերը»
**Օի Կացուշիկա** (), ճապոնացի ուկիյո-է նկարչուհի, Կացուշիկա Հոքուսայի երրորդ դուստր։ Անձնական անուն` Էյ () կամ Օ-Էյ (, նաև 阿栄, 應栄)։

Օիի ծննդյան և մահվան տարեթվերն ու վայրերն անհայտ են, կան տեսություններ, որ նա ծնվել է, երբ Հոքուսայը 32 (1791 թվականին) կամ 37 տարեկան էր (1797 թվականին)։ Օին ամուսնացած էր հայտնի նկարիչ Մինամիձավա Տոմեյեմի () աշակերտի հետ, Բայց նա գտնում էր իր ամուսնու կտավները կատակերգականորեն անսիրված, և նա բաժանվեց նրանից, որից հետո նա վերադարձավ իր ծնողների տուն։ Օին վերցրել է իր մասնագիտական ​​կեղծանունը, ըստ որոշ տեղեկությունների, այն պատճառով, որ հայրը նրան անվանել է ընդամենը «էյ!» ()։

Օին օգնում է Հոքուսային իր աշխատանքում երիտասարդ տարիքից և ստեղծել է իր առաջին աշխատանքը 1810 թվականից հետո։ Քանի որ Օիի նկարչության ոճը և հատկապես ձեռքերն ու մազերը պատկերելը նման է իր ավագ քրոջ  աշխատանքին, նրանց համարում էին մեկ մարդ։ Օին շատ տաղանդավոր էր, դա նշում է նրա հայրը. «Գեղեցկուհիներ նկարելու հարցում ես Օիին մրցակից չեմ։ Նա հիանալի է նկարում» ()։ Օիի ամենաքննադատության արժանացած աշխատանքներն են` «Երաժշտական եռյակ» (), «Գիշերային տեսարան Յոշիվարայում» (), «Սակուրան գիշերը» ()։

Հոքուսայի մահից մի քանի տարի անց Օին հեռացել է տնից և այլևս չի վերադարձել։

Մանգակա Հինակո Սուգիուրան ստեղծել է *[[Miss Hokusai]]* մանգան՝ հիմնվելով Օիի կյանքի պատմության վրա։ 2015 թվականին մանգաի հիման վրա նկարահանվել է համանուն անիմե ֆիլմ։


Three Women Playing Musical Instruments.png|«Երաժշտական եռյակ». կանայք կոտոյով, կոկյուով և սյամիսենով 
Yoshiwara Kōshisakinozu.jpg|«Գիշերային տեսարան Յոշիվարայում»


## Ծանոթագրություններ

## Գրականություն
* 
* 
* 

Կատեգորիա:1800-ականների ծնունդներ
Կատեգորիա:1860-ականների մահեր
Կատեգորիա:19-րդ դարի մահեր
Կատեգորիա:19-րդ դարի նկարիչներ
Կատեգորիա:Անհետ կորած անձինք
Կատեգորիա:Արվեստ
Կատեգորիա:Կին
Կատեգորիա:Ճապոնացի նկարիչներ
Կատեգորիա:Նկարչուհիներ
Շառլոտ Ուոլստրոմ

**Շառլոտ Կոնստանս Ուոլստրոմ** (, ), շվեդ նկարչուհի։

## Կենսագրություն
Շառլոտ Ուոլստրոմը ծնվել է Շվեդիայի Սեդերմանլենդ նահանգի Սվերտա թաղամասում։ Եղել է Անդերս Ուոլստրոմի և Քերոլայն Սեթերբերգի դուստրը։ Շառլոտան սովորել է Ստոկհոլմի Լիբերալ արվեստի թագավորական ակադեմիայում։

1885 թվականին Ուոլստրոմը կրթաթոշակի օգնությամբ այցելել է Փարիզ, Բրետտան, իսկ ավելի ուշ՝ Գերմանիա, Նիդեռլանդներ և Բելգիա։ 1889 թվականին որոշ ժամանակ անցկացրել է Բարբիզոնի նկարիչների գաղութում։ Ուոլստրյոմի աշխատանքները ցուցադրվել են 1893 թվականին ԱՄՆ-ի Իլինոյս նահանգի Չիկագո քաղաքի Գեղարվեստի պալատում կայացած Համաշխարհային Կոլումբիայի ցուցահանդեսում։ 1904 թվականին արժանացել է բրոնզե մեդալի Սենթ Լուիսի Համաշխարհային ցուցահանդեսում՝ ի հիշատակ Լուիզիանայի գնման հարյուրամյակի։ Ուոլստրոմը մահացել է 1924 թվականին Ստոկհոլմում և թաղվել քաղաքային գերեզմանատանը։

Նրա ստեղծագործություններից առանձնանում են բնապատկերները՝ հիմնականում Սքանե նահանգի տեսարաններով։ Ուոլստրոմի աշխատանքները ներկայացված են Ստոկհոլմի Գյոթեբորգի արվեստի և Շվեդիայի ազգային թանգարաններում, ինչպես նաև Օստերգյոտլանդի, Մալմյոյի, Էստերսունդի և Էրեբրոյի թանգարաններում։

## Պատկերասրահ

Պատկեր:Charlotte_Wahlström-Insjölandskap_i_skymning.jpg|link=Файл:Charlotte_Wahlström-Insjölandskap_i_skymning.jpg|alt=Пейзаж озера в сумерках, 1887|*Լճի լանդշաֆտը մթնշաղում*, 1887 թվական
Պատկեր:Charlotte_Wahlström-Sommarförmiddag_Falsterbo.jpg|link=Файл:Charlotte_Wahlström-Sommarförmiddag_Falsterbo.jpg|alt=Летнее утро, Фальстербо|*Ամառային առավոտ, Ֆալստերբո*


## Ծանոթագրություններ

 
Կատեգորիա:Կին արվեստագետներ
Կատեգորիա:Շվեդ արվեստագետներ
Կատեգորիա:Շվեդ կին արվեստագետներ
Կատեգորիա:Շվեդ նկարչուհիներ
Կատեգորիա:Շվեդիայի գեղարվեստի թագավորական ակադեմիայի անդամներ
Կատեգորիա:Ստոկհոլմ քաղաքում մահացածներ
Բարև, Գնա՛տ

«**Բարև, Գնա՛տ**» (), խորհրդային սև և սպիտակ գեղարվեստական ֆիլմ, որը նկարահանել է ռեժիսոր Վիկտոր Իվչենկոն 1962 թվականին Ա․ Դովժենկոյի անվան կինոստուդիայում։

Ֆիլմի պրեմիերան կայացել է 1963 թվականի փետրվարի 17-ին։  Ֆիլմը դիտել է 12,2 մլն հանդիսատես։

## Սյուժե
Նավթամուղի կառուցման ժամանակ ջրասուզակ Գնատ Մարչենկոն որոշում է ինքնուրույն բարձրացնել չպայթած հատակային ականը։  Սակայն տեղի է ունենում սողանք, և Գնատն ընկնում է մնում  է հողի տակ։ Այդ պահին նա հիշում է իր պատերազմական տարիները, երբ ստիպված էր վտանգավոր առաջադրանք կատարել ֆաշիստների գերության մեջ։ Օգնության հասած թիմը փրկում է Գնատին, իսկ շինարարությանը միանում է չեխ Մարեկը, որը նույնպես Գնատի հետ գերության մեջ էր եղել։

## Դերերում
* Անատոլի Սոլովյով - Գնատ Մարչենկո
* Նինել Միշկովա - Մարիա
* Վսեվոլոդ Սաֆոնով - Մարեկ
* Վալերի Բեսարաբ - Վոլոդյա Սենկին
* Գեորգի Դրոզդ - Կոչետ
* Իրինա Ժուրավել - Վալենտինա Գեորգիևնա
* Աննա Մուսատովա - Նյուրա
* Պավել Կլենով - Բուբնով
* Բորիս Միրուս - Նեստոր Նազարչուկ
* Պյոտր Վեսկլյարով - Իվան Լապշին
* Լև Պերֆիլով - Պրոխազկա
* Վլադիմիր Դանչենկո - գեներալ
* Դոմիան Կոզաչկովսկի - ֆաշիստական գեներալ
* Վիկտոր Շուլգին - Գրիգորի
* Վալենտին Չերնյակ - կործանիչի նախկին օդաչու

## Նկարահանող խումբ
* Ռեժիսոր՝ Վիկտոր Իվչենկո
* Սցենարիստ՝ Վադիմ Կոժևնիկով 
* Օպերատոր՝ Ալեքսեյ Պրոկոպենկո
* Նկարիչ՝ Միխայիլ Յուֆերով
* Հնչյունային ռեժիսոր՝ Արիադնա Ֆեդորենկո
* Կոմպոզիտոր՝ Իգոր Շամո

## Ծանոթագրություններ

## Աղբյուրներ
* 

## Արտաքին հղումներ
* Здрастуй, Гнате (1962)
* Здрастуй, Гнате!

Կատեգորիա:1963 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Ասք կնոջ մասին

«**Ասք կնոջ մասին**» (), խորհրդային լայնէկրան գեղարվեստական ֆիլմ, որը նկարահանվել է 1973 թվականին ռեժիսոր Վլադիմիր Դենիսենկոյի կողմից Ալեքսանդր Դովժենկոյի անվան կինոստուդիայում։

Ֆիլմի պրեմիերան կայացել է 1975 թվականի մարտի 3-ին։  Ֆիլմը դիտել է 7,7 մլն հանդիսատես։

## Սյուժե
Նատալկա Նեչայը բախվում է անձնական և մասնագիտական խնդիրների։ Նա սիրահարվում է հնագետ Ֆեոդոր Պորոժնիին, ինչը ստիպում է նրան վերանայել իր կյանքը։

## Դերերում
* Նատալիա Նաում - Նատալկա Նեչայ
* Ֆեոդոր Պանասենկո - Ֆեոդոր Պորոժնի
* Իվան Միկոլայչուկ - գրող
* Իրինա Շևչուկ - Մարթա
* Ալեքսանդր Բիստրուշկին - Սաշկո
* Գալինա Դոլգոզվյագա  - Գանա
* Վիկտոր Մալյարևիչ - Բորիս
* Վլադիմիր Օլեքսեենկո - Կրայնիչենկո

## Նկարահանող խումբ
* Ռեժիսո՝ Վլադիմիր Դենիսենկո
* Սցենարիստ՝ Վլադիմիր Դենիսենկո
* Օպերատոր՝ Վասիլի Տրուշկովսկի
* Նկարիչ՝ Վալերի Նովակով
* Հնչյունային ռեժիսոր՝ Գեորգի Պարախնիկով
* Կոմպոզիտոր՝ Ալեքսանդր Բիլաշ

## Փառատոններ և մրցանակներ
* 1975 - Ժդանովի «Աշխատավոր մարդը էկրանին» հանրապետական կինոփառատոնի դիպլոմ լավագույն դերի համար (Նատալիա Նաում)

## Ծանոթագրություններ

## Գրականություն
* 

## Արտաքին հղումներ
* Повість про жінку
* 

Կատեգորիա:1973 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր